**O R D I N**

**privind constituirea Comisiei mixte de evaluare a pagubelor în cazul în care s-au înregistrat pierderi ca urmare a unor fenomene meteorologice nefavorabile care pot fi asimilate dezastrelor naturale precum îngheţul, grindina, poleiul, inundaţiile, ploaia abundentă, seceta, care afectează suprafeţele destinate producţiei agricole vegetale,**

**în anul 2020**

**Prefectul Judeţului Sibiu,**

În baza referatului Serviciului Monitorizarea Serviciilor Publice Deconcentrate şi Dezvoltare Economică, înregistrat sub nr. 10814/3.07.2020, prin care se propune emiterea unui ordin privind constituirea Comisiei mixte de evaluare a pagubelor în cazul în care s-au înregistrat pierderi ca urmare a unor fenomene meteorologice nefavorabile care pot fi asimilate dezastrelor naturale precum îngheţul, grindina, poleiul, inundaţiile, ploaia abundentă, seceta, care afectează suprafeţele destinate producţiei agricole vegetale, în anul 2020,

Având în vedere prevederile Legii nr. 54/2015 pentru completarea <LLNK 12003 571 10 202 73 30>art. 73 din Legea nr. 571/2003 privind Codul fiscal, cu modificările şi completările ulterioare, ale Ordinului Ministrului Agriculturii, Alimentației și Pădurilor nr. 419 /2002 pentru aprobarea Normelor metodologice de aplicare a Legii nr. 381/2002 privind acordarea despăgubirilor în caz de calamități naturale în agricultură, cu modificările şi completările ulterioare,ale Ordonanței Guvernului nr. 14/2010 privind măsuri financiare pentru reglementarea ajutoarelor de stat acordate producătorilor agricoli, începând cu anul 2010,precum și ale Legii nr. 227/2015 privind Codul fiscal,cu modificările şi completările ulterioare,

În temeiul art. 275 alin. (1) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

**emite următorul,**

**O R D I N :**

**Art. 1.** - Se constituie Comisia mixtă de evaluare a pagubelor în cazul în care s-au înregistrat pierderi ca urmare a unor fenomene meteorologice nefavorabile care pot fi asimilate dezastrelor naturale precum îngheţul, grindina, poleiul, inundaţiile, ploaia abundentă, seceta, care afectează suprafeţele destinate producţiei agricole vegetale, în anul 2020, având următoarea componenţă:

|  |  |  |  |
| --- | --- | --- | --- |
| Nr. crt. | Instituția | Nume, prenume | Funcția |
| 1. | Direcția Județeană pentru Agricultură Sibiu | Gabrea Gabriela | Coordonator grup |
| Sisea Virgil - cultura mare | Membru |
| Danilescu Ion  viticultură | Coordonator grup |
| Drusan Tiberiu -  pomicultură și  legumicultură | Membru |
| 2. | Administrația Județeană a Finanțelor Publice Sibiu | Bugle Cristian Paul | Membru |
| 3. | Comitet local pentru situații de urgență | Președinte Comitet Local Situații de Urgență/ Șef Serviciu Voluntariat Situații de Urgență | Membru |

**Art. 2** - Comisia mixtă de evaluare a pagubelor în cazul în care s-au înregistrat pierderi ca urmare a unor fenomene meteorologice nefavorabile care pot fi asimilate dezastrelor naturale precum îngheţul, grindina, poleiul, inundaţiile, ploaia abundentă, seceta, care afectează suprafeţele destinate producţiei agricole vegetale, în anul 2020, își desfășoară activitatea în perioada 03.07 – 31.12.2020.

**Art. 3.** - Comisia execută evaluările pagubelor, pe raza unităților administrativ - teritoriale care solicită Direcției Județene pentru Agricultură Sibiu întrunirea acesteia, la cererea persoanelor fizice/asocierilor fără personalitate juridică, care desfăşoară activităţi agricole.

**Art. 4.** - Documentele vor fi întocmite în dublu exemplar, vor fi semnate de toți membrii comisiei constituite conform Ordinului Prefectului în vederea verificării si centralizării, iar o copie de pe centralizator se va transmite Instituției Prefectului – Județul Sibiu.

**Art. 5. -** Direcția Județeană pentru Agricultură Sibiu va asigura preluarea, verificarea si centralizarea actelor de constatare pentru stabilirea sumelor necesare despăgubirilor.

**Art. 6. -** Comunicarea prezentului ordin Serviciului Monitorizarea Serviciilor Publice Deconcentrate şi Dezvoltare Economică revine Direcției Verificarea Legalităţii, Contencios şi Relaţii Publice, iar Secretariatul Tehnic Permanent, asigură transmiterea acestuia persoanelor, structurilor şi instituţiilor cu responsabilităţi în domeniu.

|  |
| --- |
| **P R E F E C T,** |
| **Mircea – Dorin Crețu** |

**Sibiu, în 3.07.2020**

**Nr. 300**